Vozač na duge staze
Vozač na duge staze (njemački: Der Kilometerfresser) jest austrijski nijemi film snimljen u ljeto 1923. u režiji Karla Imelskog. To je priča o zaljubljeniku u sportske motore i putovanja koji je 1920-ih godina prešao čak 6.000 kilometara vozeći se centralnom Evropom. Dio filma je sniman u Mostaru i Sarajevu, gdje junak filma Ernest Ganauser putuje od jadranske obale, preko Mostara do glavnog grada Bosne i Hercegovine gdje se zaljubljuje u jednu djevojku i gdje susreće starog prijatelja. Film je producirao Urania Film iz Beča i imao je premijeru 1925. Ovaj film se decenijama smatrao izgubljenim, ali je početkom 21. vijeka bio pronađen i restauiran 2004. godine.